**Warqad Yar oo loogu talo galay Magangalyo Doonka**

**Maxaan u baahanahay inaan sameeyo haddii aan caawin uga baahdo dhakhtar?**

**Ma heshaa faa’idooyinka asaasiga ah ee uu qabo Sec.3 AsylbLG (Asylum Seekers Benefits Act)?**

**Dhakhtarka daryeelka asaasiga ah:** dhakhtarka daryeelka asaasiga ah waa Dhakhtar Guud. Dhakhtarka daryeelka asaasiga ah wuxuu masuul ka yahay daaweynta nooc kasta oo xanuun ah. Dhakhtarka daryeelka asaasiga ah waa lamaanahaaga, wuxuuna buuxiyaa qeyb muhiim ah si loo hubiyo inaad tahay ruux caafimaad qaba. Dhakhtarka daryeelka asaasiga ah wuxuu si gaar ah uga war qabaa taariikhdaada caafimaad iyo xaaladaha

noloshaada. Dhakhtarka daryeelka asaasiga ah wuxuu kaala hadli doonaa heerarka dambe ee daaweynta, wuxuu kaala talin doonaa go’aamada daaweyta, iyo goobaha caafimaad iyo takhasuslayaasha aad dooran lahayd. Dhakhtarka daryeelka asaasiga ah waa qofka koowaad ee aad la xiriiraysid haddii aad xanuunsan tahay.Waa inaad doorataa dhakhtar daryeelka asaasiga ah oo u dhow goobta aad ku nooshahay.

**Kaararka lacag bixinta caafimaadka:** waa inaad ka codsataa kaararka

lacag bixinta caafimaadka Social Welfare Office-ka masuulka kaa ah ka hor inta aadan booqan dhakhtar. Waa inaad u gudbisaa kaarka lacag bixinta caafimaadka dhakhtarka ka hor inta aan lagu daaweyn. Waxaad u baahan tahay hal kaarka lacag bixinta caafimaadka ah saddexdii biloodba. Kaarkan lacag bixinta caafimaadka iyo dokumentigaaga aqoonsigu waxay dhakhtarka u cadaynayaan inaad xaq u leedahay in lagu daaweeyo. Kaarkan lacag bixinta caafimaadka waxaa kale oo loogu baahan yahay in lagu xalliyo kharashaadka ku baxa booqashadaada dhakhtarka.

**Takhasusle:** Waa inaad marka hore u tagtaa dhakhtarkaaga daryeelka asaasiga ah haddii aad u baahan tahay daaweyn dhakhtar takhasusle ah (dhakhtarka lafaha/dhakhtarka cudurada haweenka, dhakhtarka dadka waaweyn, iwm) dhakhtarka daryeelka asaasiga ah wuxuu ku siin doonaa warqad uu kuugu dirayo takhasusle. Warqadan ayaad la aadeysaa Social Welfare Office, halkaas oo laguu samayn doono kaarka lacag bixinta caafimaadka oo cusub.

**Dhakhtar ilko:** Waa inaad ka codsataa Social Welfare Office kaarka lacag bixinta caafimaadka ka hor inta aadan booqan dhakhtarka ilkaha. Waa inaad u gudbisaa kaarka lacag bixinta caafimaadka dhakhtarka ilkaha ka hor inta aan lagu daaweyn. Waxaad u baahan tahay hal kaarka lacag bixinta caafimaadka ah saddexdii biloodba. Kaarkan lacag bixinta caafimaadka iyo

dokumentigaaga aqoonsigu waxay dhakhtarka u caddaynayaan inaad xaq u leedahay in lagu daaweeyo. Kaarka lacag bixinta caafimaadka waxaa kale oo loogu baahan yahay in lagu xalliyo kharashaadka ku baxa booqashadaada dhakhtarka.

**Isbitaal:** dhakhtarka daryeelka asaasiga ah wuxuu kuu qori doonaa warqad uu kuugu dirayo isbitaal haddii isagu ama iyadu ay ogaadaan inaad u

baahan tahay daaweyn isbitaal. Fadlan la aad warqadan Social Welfare

Office, halkaas oo haddii shuruudo gaar ah la buuxiyo, laguu ansixin doono kharashka daaweyntaada isbitaalka. Uma baahnid ansixin ka timaada Social Welfare Office xaaladaha deg dega ah. Xaaladahaan oo kale isla markiiba isbitaalka ayaad toos ugu gudbi kartaa.

**Gaadiid Bukaan:** gaadiidka bukaanka lagu qaado waxaa la adeegsan karaa xaalado gooni ah haddii ay jiraan sababo caafimaad oo macquul ah (**xaaladaha deg dega ah**). Dhakhtarkaaga daryeelka asaasiga ah waxa uu ku siin doonaa warqad uu kuugu qorayo adeegsiga gaadiid caafimaad haddii aysan **jirin** xaalad deg deg ah. Warqadan waxay xaq kuu siinaysaa inaad heshid gaadiid caafimaad. dhakhtarka ayaa go’aaminaya nooca gaariga la adeegsanayo.

**Daawo/daawo qoris/daaweyn dabiici ah**: dhakhtarkaaga ayaa ku siinaya warqada qorista daawada. Marnaba Social Welfare Office ma **bixin** doono kharashka ku baxa daawada aan u baahnayn in dhakhtar qoro. U qorida daaweynta dabiiciga ah iyo qalabka loo adeegsado daaweynta waa inay helaan, ansixin hore oo qoraal ah oo ka timaada Social Welfare

Office sida, daaweynta dabiiciga ah ee duugidda jirka (physiotherapy), muraayadaha indhaha, jaamaha kabaha la geliyo iwm.

Waa inaad codsi u dirtaa Social Welfare Office si laguugu ansixiyo kharashka daaweynta dabiiciga ah ee duugidda jirka (physiotherapy). Social Welfare Office ayaa dib u eegi doona codsigaan, wuxuuna ku siin doonaa diidmo ama ogolaansho qoraal ah.

**Ilko Gelin:** waxaa kaliya oo laga yaabaa in ilko laguu geliyo haddii daaweyntan aan dib loo dhigi karin sababo caafimaad awgood. Waa inaad si madax banaan u codsataa qorshaha kharashka iyo daaweynta ilko gelinta. Waa inaad heshay ansixinta Social Welfare Office ka hor inta aan la samayn ilkaha.

**Turjumaano:** kharashka ku baxaya turjumaan la aqoonsan yahay waxaa la bixinayaa oo kaliya xiliyada ay jiraan xaalado caafimaad oo lagama maarmaan ah. Fadlan ka codso xubnaha qoyskaaga iyo asxaabtaada inay ku caawiyaan xiliyada kale.

**Tabarucaad dheeraad ah:** lagaama rabo inaad tabarucaad dheeraad ah ku dartid kharashka ku baxaya daawada, daaweynta dabiiciga ah, qalabka loo adeegsado daaweynta, iyo gaadiidka caafimaadka, sida, daaweynta dabiiciga ah ee duugidda jirka (physiotherapy)/masaajaynta/gaadiidka caafimaadka.